Document ID: 31985R1172

31985R1172
L 122/1
JURNALUL OFÍCIAL AL UNIUNII EUROPENE
REGULAMENTUL (CEE) NR. 1172/85 AL CONSILIULUI
din 2 mai 1985
privind încheierea Acordului sub forma unui schimb de scrisori între Comunitatea Economică Europeană, pe de o parte, Guvernul Danemarcei și Guvernul Insulelor Feroe, pe de altă parte, cu privire la pescuitul somonului în apele feroeze
CONSILIUL COMUNITĂȚILOR EUROPENE,
având în vedere Tratatul de instituire a Comunității Economice Europene, în special articolul 43,
având în vedere propunerea Comisiei (1),
având în vedere avizul Parlamentului European (2),
întrucât Comunitatea, pe de o parte, Guvernul Danemarcei și Guvernul Insulelor Feroe, pe de altă parte, au avut consultări de interes comun în probleme de pescuit;
întrucât ambele părți au fost de acord că Organizația Nord Atlantică pentru Conservarea Somonului (ONACS) este forumul potrivit prin care să se facă reglementarea pescuitului somonului în zona piscicolă a Insulelor Feroe;
întrucât autoritățile Feroeze au confirmat faptul că vor coopera cu Comunitatea în cadrul reuniunii anuale a ONACS din 1985, în vederea stabilirii unor măsuri de reglementare care să aplice o cotă pentru capturile lor în zona piscicolă a Insulelor Feroe pentru sezonul ce începe la 1 octombrie 1985 și se încheie la 31 mai 1986;
întrucât părțile au fost de acord să aibă consultări ulterioare, în cazul în care ONACS nu adoptă măsurile de reglementare adecvate;
întrucât la încheierea consultărilor cele două delegații au parafat un acord sub forma unui schimb de scrisori;
întrucât este în interesul Comunității să aprobe acest acord,
ADOPTĂ PREZENTUL REGULAMENT:
Articolul 1
Acordul sub forma unui schimb de scrisori între Comunitatea Economică Europeană, pe de o parte, Guvernul Danemarcei și Guvernul Insulelor Feroe, pe de altă parte, privind pescuitul somonului în apele Feroeze se aprobă în numele Comunității.
Textul acordului se anexează la prezentul regulament.
Articolul 2
Președintele Consiliului este autorizat să numească persoanele împuternicite să semneze acordul prin care Comunitatea își asumă obligații.
Articolul 3
Prezentul regulament intră în vigoare la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Luxemburg, 2 mai 1985.

Labels: 18
15
6